دستونک
لیاقت امین
۔۔۔۔۔۔۔۔۔۔۔۔۔۔۔۔۔۔۔۔۔۔
 یک دریگے ءُ دو کندیل مان دمکے ءَ
 شپ تہار اِنت ءُ ابابیل مان دمکے ءَ
 زندگی کوہی بلوچے گشے شہر ءَ آتکہ
 ترءُمانتر گّر ءُ چیل مان دمکے ءَ
 رولہاں پشت کپیت سنج ءِ گلابیں گوناپ
 رنگ ءُزیبائ ءِ مندیل مان دمکے ءَ
 چمّ کپوتے ءُ گیابان ارسی استونے
 زلپ ء سر سستگیں زمزیل مان دمکے ءَ
 ایوکی زیمریں ارواہ ءِ زہیری چاڑے
 گم تیابے ءُ اَجب زیل مان دمکے ءَ
 موسمی مرُگے ءِ بیچاڑیں تلب شیزاریت
 ساہگ ءَ درچکے ءِ توجیل مان دمکے ءَ
 آشنا بیت کجا کوکریں لبزاں گوں امین
 آزمان گشتنیں اِنجیل مان دمکے ءَ
 ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔